CELEX: 32015R2113
Language: ro
Date: 2015-11-23 00:00:00
Title: Regulamentul (UE) 2015/2113 al Comisiei din 23 noiembrie 2015 de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește Standardele Internaționale de Contabilitate 16 și 41 (Text cu relevanță pentru SEE)

24.11.2015   
            
            
               RO
            
            
               Jurnalul Oficial al Uniunii Europene
            
            
               L 306/7
            
         REGULAMENTUL (UE) 2015/2113 AL COMISIEI
   din 23 noiembrie 2015
   de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește Standardele Internaționale de Contabilitate 16 și 41
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (1), în special articolul 3 alineatul (1),
   întrucât:
   
               (1)
            
            
               Prin Regulamentul (CE) nr. 1126/2008 al Comisiei (2) au fost adoptate anumite standarde internaționale și interpretări existente la 15 octombrie 2008.
            
         
               (2)
            
            
               La 30 iunie 2014, Comitetul pentru Standarde Internaționale de Contabilitate (IASB) a publicat amendamente la IAS 16 Imobilizări corporale și IAS 41 Agricultura intitulate Agricultura: plante productive. IASB a hotărât că plantele care sunt utilizate cu unicul scop de a produce pe parcursul mai multor perioade, cunoscute sub denumirea de plante productive, ar trebui contabilizate în același fel ca imobilizările corporale conform IAS 16 Imobilizări corporale, deoarece exploatarea lor este similară cu activitățile de fabricare.
            
         
               (3)
            
            
               Amendamentele la IAS 16 și 41 implică, în consecință, amendamente la IAS 1, 17, 23, 36 și 40 pentru a asigura coerența dintre standardele internaționale de contabilitate.
            
         
               (4)
            
            
               În urma consultării Grupului consultativ european pentru raportarea financiară, s-a confirmat că amendamentele la IAS 16 și IAS 41 îndeplinesc criteriile pentru adoptare prevăzute la articolul 3 alineatul (2) din Regulamentul (CE) nr. 1606/2002.
            
         
               (5)
            
            
               Prin urmare, Regulamentul (CE) nr. 1126/2008 ar trebui modificat în consecință.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului de reglementare contabilă,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 1126/2008 se modifică după cum urmează:
   
               (a)
            
            
               Standardul Internațional de Contabilitate (IAS) 16 Imobilizări corporale se modifică astfel cum se prevede în anexa la prezentul regulament.
            
         
               (b)
            
            
               IAS 41 Agricultura se modifică astfel cum se prevede în anexa la prezentul regulament.
            
         
               (c)
            
            
               IAS 1 Prezentarea situațiilor financiare, IAS 17 Contracte de leasing, IAS 23 Costurile îndatorării, IAS 36 Deprecierea activelor și IAS 40 Investiții imobiliare se modifică în conformitate cu amendamentele la IAS 16 și IAS 41, astfel cum se prevede în anexa la prezentul regulament.
            
         Articolul 2
   Fiecare societate aplică amendamentele menționate la articolul 1 cel târziu de la data începerii primului său exercițiu financiar care debutează la 1 ianuarie 2016 sau după această dată.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 noiembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 243, 11.9.2002, p. 1.
   
      (2)  Regulamentul (CE) nr. 1126/2008 al Comisiei din 3 noiembrie 2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului (JO L 320, 29.11.2008, p. 1).
   
      ANEXĂ
      
         Agricultură: plante productive
      
      (Amendamente la IAS 16 și IAS 41)
      
         Amendamente la IAS 16 Imobilizări corporale
         
      
      Se modifică punctele 3, 6 și 37 și se adaugă punctele 22A și 81K-81M.
      DOMENIU DE APLICARE
      …
      
               
                  3.
               
               
                  Prezentul standard nu se aplică pentru:
                  
                              (a)
                           
                           
                              imobilizările corporale clasificate ca fiind deținute în vederea vânzării în conformitate cu IFRS 5 Active imobilizate deținute în vederea vânzării și activități întrerupte;
                           
                        
                              (b)
                           
                           
                              activele biologice aferente activității agricole, altele decât plantele productive (a se vedea IAS 41 Agricultura). Prezentul standard se aplică plantelor productive, dar nu se aplică și produselor plantelor productive;
                           
                        
                              (c)
                           
                           
                              recunoașterea și evaluarea activelor de explorare și evaluare (a se vedea IFRS 6 Explorarea și evaluarea resurselor minerale);
                           
                        
                              (d)
                           
                           
                              …
                           
                        
            DEFINIȚII
      
               
                  
                     6.
                  
               
               
                  Următorii termeni sunt folosiți în prezentul standard cu înțelesul specificat în continuare:
                  
                     O plantă productivă este o plantă vie care:
                  
                  
                              
                                 (a)
                              
                           
                           
                              
                                 este utilizată în producția sau furnizarea de produse agricole;
                              
                           
                        
                              
                                 (b)
                              
                           
                           
                              
                                 este de așteptat să producă mai mult de o perioadă și
                              
                           
                        
                              
                                 (c)
                              
                           
                           
                              
                                 are o probabilitate redusă de a fi vândută ca produs agricol, cu excepția vânzării ocazionale ca deșeu vegetal.
                              
                           
                        
                     (Această definiție a plantei productive este detaliată la punctele 5A- 5B din IAS 41.)
                  
                  
                     
                        Valoarea contabilă este valoarea la care un activ este recunoscut în situația poziției financiare după scăderea oricărei amortizări cumulate, precum și a pierderilor cumulate din depreciere.
                  
                  …
               
            
         Elemente de cost
      
      …
      
               
                  22A
               
               
                  Plantele productive sunt contabilizate în același mod ca elementele de imobilizări corporale construite în regie proprie înainte ca acestea să se afle în locul și în starea necesare pentru a putea fi exploatate în maniera intenționată de conducere. În consecință, prin noțiunea de „construcție” utilizată în prezentul standard ar trebui să se înțeleagă activitățile care sunt necesare pentru a cultiva plante productive înainte ca acestea să se afle în locul și în starea necesare pentru a putea fi exploatate în maniera intenționată de conducere.
               
            …
      
         Model de reevaluare
      
      …
      
               
                  37.
               
               
                  O clasă de imobilizări corporale este o grupare de active de aceeași natură și cu utilizări similare aflate în exploatarea unei entități. Exemple de astfel de clase sunt următoarele:
                  
                              (a)
                           
                           
                              …
                           
                        
                              (g)
                           
                           
                              mobilier, instalații, piese de schimb și asamblare;
                           
                        
                              (h)
                           
                           
                              echipament de birotică și
                           
                        
                              (i)
                           
                           
                              plante productive.
                           
                        
            …
      DATA INTRĂRII ÎN VIGOARE ȘI DISPOZIȚII TRANZITORII
      …
      
               
                  81K
               
               
                  Documentul Agricultură: plante productive (Amendamente la IAS 16 și IAS 41), emis în iunie 2014, a modificat punctele 3, 6 și 37 și a adăugat punctele 22 A și 81L-81M. O entitate trebuie să aplice amendamentele respective pentru perioade anuale, care încep de la 1 ianuarie 2016 sau ulterior acestei date. Se permite aplicarea anterior acestei date. Dacă o entitate aplică aceste amendamente pentru o perioadă anterioară, aceasta trebuie să prezinte acest fapt. O entitate trebuie să aplice aceste amendamente retroactiv, în conformitate cu IAS 8, exceptând situațiile prevăzute la punctul 81M.
               
            
               
                  81L
               
               
                  În perioada de raportare în care dispozițiile din documentul Agricultură: plante productive (Amendamente la IAS 16 și IAS 41) sunt aplicate pentru prima dată, o entitate nu trebuie să prezinte informațiile cantitative prevăzute la punctul 28 litera (f) din IAS 8 pentru perioada în curs. Cu toate acestea, o entitate trebuie să prezinte informațiile cantitative prevăzute la punctul 28 litera (f) din IAS 8 pentru fiecare perioadă anterioară prezentată.
               
            
               
                  81M
               
               
                  O entitate poate alege să evalueze un element de natura unei plante productive la valoarea sa justă de la începutul primei perioade prezentate în situațiile financiare pentru perioada de raportare în care entitatea aplică pentru prima dată dispozițiile din documentul Agricultură: plante productive (Amendamente la IAS 16 și IAS 41) și să folosească această valoare justă drept cost presupus la data respectivă. Orice diferență între valoarea contabilă anterioară și valoarea justă trebuie recunoscută în soldul de deschidere al rezultatului reportat la începutul primei perioade prezentate.
               
            
         Amendamente la IAS 41 Agricultura
         
      
      Se modifică punctele 1-5, 8, 24 și 44 și se adaugă punctele 5A-5C și 62-63.
      DOMENIU DE APLICARE
      
               
                  
                     1.
                  
               
               
                  Prezentul standard trebuie aplicat la contabilizarea următoarelor elemente, în cazul în care ele se referă la o activitate agricolă:
                  
                              
                                 (a)
                              
                           
                           
                              
                                 active biologice, cu excepția plantelor productive;
                              
                           
                        
                              
                                 (b)
                              
                           
                           
                              
                                 produse agricole în momentul recoltării, precum și
                              
                           
                        
                              
                                 (c)
                              
                           
                           
                              
                                 subvenții guvernamentale tratate la punctele 34 și 35.
                              
                           
                        
            
               
                  2.
               
               
                  Prezentul standard nu se aplică:
                  
                              (a)
                           
                           
                              terenurilor aferente unei activități agricole (a se vedea IAS 16 Imobilizări corporale și IAS 40 Investiții imobiliare);
                           
                        
                              (b)
                           
                           
                              plantelor productive aferente activității agricole (a se vedea IAS 16). Cu toate acestea, prezentul standard se aplică produselor acestor plante productive;
                           
                        
                              (c)
                           
                           
                              subvențiilor guvernamentale aferente plantelor productive (a se vedea IAS 20Contabilitatea subvențiilor guvernamentale și prezentarea informațiilor legate de asistența guvernamentală);
                           
                        
                              (d)
                           
                           
                              imobilizărilor necorporale aferente unei activități agricole (a se vedea IAS 38Imobilizări necorporale).
                           
                        
            
               
                  3.
               
               
                  Prezentul standard se aplică produselor agricole, care reprezintă produsele recoltate de la activele biologice ale entității, la momentul recoltării. Ulterior, se aplică IAS 2Stocuri sau alt standard aplicabil. În consecință, prezentul standard nu reglementează prelucrarea produselor agricole după recoltare; de exemplu, transformarea în vin a strugurilor de către un viticultor care a cultivat el însuși strugurii. Chiar dacă o asemenea transformare reprezintă continuarea logică și naturală a unei activități agricole, iar evenimentele care au loc pot fi relativ similare cu transformarea biologică, o asemenea transformare nu este inclusă în definiția activității agricole din prezentul standard.
               
            
               
                  4.
               
               
                  Tabelul de mai jos oferă exemple de active biologice, produse agricole și produse rezultate prin prelucrarea după recoltare:
                  
                              Active biologice
                           
                           
                              Produs agricol
                           
                           
                              Produse rezultate prin prelucrarea după recoltare
                           
                        
                              Oi
                           
                           
                              Lână
                           
                           
                              Fire, covoare
                           
                        
                              Copacii dintr-o plantație forestieră
                           
                           
                              Copaci tăiați
                           
                           
                              Bușteni, cherestea
                           
                        
                              Vaci de lapte
                           
                           
                              Lapte
                           
                           
                              Brânză
                           
                        
                              Porci
                           
                           
                              Carcase
                           
                           
                              Cârnați, șuncă
                           
                        
                              Plante de bumbac
                           
                           
                              Bumbac recoltat
                           
                           
                              Fire, îmbrăcăminte
                           
                        
                              Trestie de zahăr
                           
                           
                              Trestie recoltată
                           
                           
                              Zahăr
                           
                        
                              Plante de tutun
                           
                           
                              Frunze culese
                           
                           
                              Tutun uscat
                           
                        
                              Arbuști de ceai
                           
                           
                              Frunze culese
                           
                           
                              Ceai
                           
                        
                              Viță-de-vie
                           
                           
                              Struguri culeși
                           
                           
                              Vin
                           
                        
                              Pomi fructiferi
                           
                           
                              Fructe culese
                           
                           
                              Fructe prelucrate
                           
                        
                              Palmieri de ulei
                           
                           
                              Fructe culese
                           
                           
                              Ulei de palmier
                           
                        
                              Arbori de cauciuc
                           
                           
                              Latex recoltat
                           
                           
                              Produse din cauciuc
                           
                        
                              Unele plante, de exemplu, arbuștii de ceai, vița-de-vie, palmierii de ulei și arborii de cauciuc, corespund de obicei definiției unei plante productive și intră sub incidența IAS 16. Cu toate acestea, produsele plantelor productive, de exemplu, frunzele de ceai, strugurii, fructele palmierilor de ulei și latexul, intră sub incidența IAS 41.
                           
                        
            DEFINIȚII
      
         Definiții legate de agricultură
      
      
               
                  
                     5.
                  
               
               
                  Următorii termeni sunt utilizați în prezentul standard cu înțelesul specificat în continuare:
                  
                     …
                  
                  
                     
                        Produsul agricol este produsul recoltat de la activele biologice ale entității.
                  
                  
                     O plantă productivă este o plantă vie care:
                  
                  
                              
                                 (a)
                              
                           
                           
                              
                                 este utilizată în producția sau furnizarea de produse agricole;
                              
                           
                        
                              
                                 (b)
                              
                           
                           
                              
                                 este de așteptat să producă mai mult de o perioadă și
                              
                           
                        
                              
                                 (c)
                              
                           
                           
                              
                                 are o probabilitate redusă de a fi vândută ca produs agricol, cu excepția vânzării ocazionale ca deșeu vegetal.
                              
                           
                        
                     Un activ biologic este un animal viu sau o plantă vie.
                  
                  …
               
            
               
                  5A
               
               
                  Următoarele nu sunt plante productive:
                  
                              (a)
                           
                           
                              plantele cultivate pentru a fi recoltate ca produse agricole (de exemplu, arborii cultivați pentru producerea de cherestea);
                           
                        
                              (b)
                           
                           
                              plantele cultivate pentru obținerea de produse agricole în cazul în care există mai mult decât o probabilitate redusă ca entitatea să și recolteze și să vândă planta respectivă ca produs agricol, altfel decât ocazional, ca deșeu vegetal (de exemplu, arborii care sunt cultivați atât pentru fructe, cât și pentru cherestea) și
                           
                        
                              (c)
                           
                           
                              culturile anuale (de exemplu, porumb și grâu).
                           
                        
            
               
                  5B
               
               
                  Atunci când plantele productive nu mai sunt utilizate pentru a produce, acestea ar putea fi tăiate și vândute ca deșeuri vegetale, de exemplu, pentru a fi folosite ca lemn pentru foc. Astfel de vânzări ocazionale de deșeuri nu împiedică planta să corespundă definiției unei plante productive.
               
            
               
                  5C
               
               
                  Produsele plantelor productive sunt active biologice.
                  …
               
            
         Definiții generale
      
      
               
                  
                     8.
                  
               
               
                  Următorii termeni sunt utilizați în prezentul standard cu înțelesul specificat în continuare:
                  
                     …
                  
                  
                     
                        Subvențiile guvernamentale sunt definite în IAS 20.
                  
               
            RECUNOAȘTERE ȘI EVALUARE
      …
      
               
                  24.
               
               
                  Uneori, costul poate fi apropiat de valoarea justă, în special în cazul în care:
                  
                              (a)
                           
                           
                              au avut loc puține transformări biologice din momentul apariției costurilor inițiale (de exemplu, pentru puieții plantați imediat înainte de sfârșitul perioadei de raportare sau pentru șeptelul nou dobândit) sau
                           
                        
                              (b)
                           
                           
                              nu se așteaptă ca impactul transformării biologice asupra prețului să fie semnificativ (de exemplu, pentru creșterea inițială într-o plantație de pini care are un ciclu de producție de 30 de ani).
                           
                        …
               
            
         Aspecte generale
      
      …
      
               
                  44.
               
               
                  Activele biologice consumabile sunt cele care urmează a fi recoltate ca produse agricole sau vândute ca active biologice. Exemple de active biologice consumabile sunt animalele destinate producției de carne, animalele deținute în vederea vânzării, peștii din fermele piscicole, culturile, cum ar fi cele de porumb și grâu, produsele de pe plantele productive și copacii crescuți pentru cherestea. Activele biologice productive sunt orice active altele decât activele biologice consumabile; de exemplu, animalele care produc lapte și pomii fructiferi de la care se recoltează fructe. Activele biologice productive nu sunt produse agricole, ci, mai degrabă, sunt deținute pentru a produce.
               
            …
      DATA INTRĂRII ÎN VIGOARE ȘI DISPOZIȚII TRANZITORII
      …
      
               
                  62.
               
               
                  Documentul Agricultură: plante productive (Amendamente la IAS 16 și IAS 41), emis în iunie 2014, a modificat punctele 1-5, 8, 24și 44 și a adăugat punctele 5A-5C și 63. O entitate trebuie să aplice amendamentele respective pentru perioade anuale, care încep de la 1 ianuarie 2016 sau ulterior acestei date. Se permite aplicarea anterior acestei date. Dacă o entitate aplică amendamentele respective pentru o perioadă anterioară, entitatea respectivă trebuie să prezinte acest fapt. O entitate trebuie să aplice aceste amendamente retroactiv, în conformitate cu IAS 8.
               
            
               
                  63.
               
               
                  În perioada de raportare în care dispozițiile din documentul Agricultură: plante productive (Amendamente la IAS 16 și IAS 41) sunt aplicate pentru prima dată, o entitate nu trebuie să prezinte informațiile cantitative prevăzute la punctul 28 litera (f) din IAS 8 pentru perioada în curs. Cu toate acestea, o entitate trebuie să prezinte informațiile cantitative prevăzute la punctul 28 litera (f) din IAS 8 pentru fiecare perioadă anterioară prezentată.
               
            AMENDAMENTE CORELATE LA ALTE STANDARDE
      
         IAS 1 Prezentarea situațiilor financiare
         
      
      Se modifică punctul 54.
      
         Informații care trebuie prezentate în situația poziției financiare
      
      
               
                  
                     54.
                  
               
               
                  Situația poziției financiare trebuie să cuprindă cel puțin elementele-rânduri care prezintă următoarele valori:
                  
                              
                                 (a)
                              
                           
                           
                              
                                 …
                              
                           
                        
                              
                                 (f)
                              
                           
                           
                              
                                 active biologice care intră sub incidența IAS 41 Agricultura;
                              
                           
                        
                              
                                 (g)
                              
                           
                           
                              
                                 …
                              
                           
                        
            
         IAS 17 Contracte de leasing
         
      
      Se modifică punctul 2.
      DOMENIU DE APLICARE
      
               
                  
                     2.
                  
               
               
                  …
                  
                     Cu toate acestea, prezentul standard nu trebuie aplicat ca bază pentru evaluarea:
                  
                  
                              
                                 (a)
                              
                           
                           
                              
                                 …
                              
                           
                        
                              
                                 (c)
                              
                           
                           
                              
                                 activelor biologice care intră sub incidența IAS 41 Agricultura și care sunt deținute de locatari în baza unui contract de leasing financiar sau
                              
                           
                        
                              
                                 (d)
                              
                           
                           
                              
                                 activelor biologice care intră sub incidența IAS 41 și care sunt închiriate de către locatori în baza unui contract de leasing operațional.
                              
                           
                        
            
         IAS 23 Costurile îndatorării
         
      
      Se modifică punctele 4 și 7.
      DOMENIU DE APLICARE
      …
      
               
                  4.
               
               
                  O entitate nu trebuie să aplice standardul la costurile îndatorării atribuibile direct achiziției, construcției sau producției:
                  
                              (a)
                           
                           
                              unui activ cu ciclu lung de producție, evaluat la valoarea justă, de exemplu un activ biologic care intră sub incidența IAS 41 Agricultura sau
                           
                        
                              (b)
                           
                           
                              …
                           
                        
            DEFINIȚII
      …
      
               
                  7.
               
               
                  În funcție de circumstanțe, oricare din următoarele pot fi active cu ciclu lung de producție:
                  
                              (a)
                           
                           
                              …
                           
                        
                              (e)
                           
                           
                              investiții imobiliare;
                           
                        
                              (f)
                           
                           
                              plante productive.
                           
                        
            
         IAS 36 Deprecierea activelor
         
      
      Se modifică punctul 2.
      DOMENIU DE APLICARE
      
               
                  
                     2.
                  
               
               
                  Prezentul standard trebuie aplicat la contabilizarea deprecierii tuturor activelor, în afară de:
                  
                              
                                 (a)
                              
                           
                           
                              
                                 …
                              
                           
                        
                              
                                 (g)
                              
                           
                           
                              
                                 active biologice aferente activității agricole, care intră sub incidența IAS 41 Agricultura și care sunt evaluate la valoarea justă minus costurile asociate cedării;
                              
                           
                        
                              
                                 (h)
                              
                           
                           
                              
                                 …
                              
                           
                        
            
         IAS 40 Investiții imobiliare
         
      
      Se modifică punctele 4 și 7.
      DOMENIU DE APLICARE
      …
      
               
                  4.
               
               
                  Prezentul standard nu se aplică:
                  
                              (a)
                           
                           
                              activelor biologice aferente activității agricole (a se vedea IAS 41 Agricultura și IAS 16 Imobilizări corporale) și
                           
                        
                              (b)
                           
                           
                              …
                           
                        
            CLASIFICAREA UNEI PROPRIETĂȚI IMOBILIARE CA INVESTIȚIE IMOBILIARĂ SAU CA PROPRIETATE IMOBILIARĂ UTILIZATĂ DE POSESOR
      …
      
               
                  7.
               
               
                  O investiție imobiliară este deținută pentru a obține venituri din chirii sau pentru creșterea valorii capitalului sau ambele. Prin urmare, o investiție imobiliară generează fluxuri de trezorerie care sunt în mare măsură independente de alte active deținute de o entitate. Astfel, investițiile imobiliare se diferențiază de proprietățile imobiliare utilizate de posesor. Producția sau furnizarea de bunuri sau servicii (sau utilizarea proprietății în scopuri administrative) generează fluxuri de trezorerie care nu pot fi atribuite numai proprietății imobiliare, ci și altor active utilizate în procesul de producție sau furnizare de bunuri sau servicii. IAS 16 se aplică proprietăților imobiliare utilizate de posesor.